armvectores/hy_wikipedia_2023 huggingface dataset:
Ծիրանի այգիներ (ֆիլմ, 2016)

«Ծիրանի այգիներ», 2016 թվականի հայկական գեղարվեստական կինոնկար, որի ռեժիսորն ու սցենարիստն է Փուրիա Հեյդարի Ուրեխը։


== Սյուժե ==
Իրանահայ տրանս-տղամարդ Արամը, ով մանկուց բնակվում է ԱՄՆ-ում, վերադառնում է Հայաստան՝ ծանոթանալու իր ընկերուհու պահպանողական ընտանիքին և նրան ամուսնության առաջարկություն անելու։ Ուղևորությունը տևում է մի ամբողջ օր, և Արամի եղբայրն օգնում է նրան պատրաստվել հանդիպմանը ՝ միաժամանակ համակերպվելով Արամի տրանս-անցումի հետ։


== Մրցանակներ ==
2017՝ Կանզաս Սիթիի «Out Here Now» ԼԳԲՏ փառատոնի գեղարվեստական ֆիլմում արտահայտվելու համարձակության համար մրցանակ։
2017՝ Հանդիսատեսի համակրանքի մրցանակ Ամստերդամի «Վարդագույն կինոօրերում»։


== Ընդունում ==
«Ծիրանի այգիներ» ֆիլմը մինչ այժմ 51 փառատոնի է ներկայացվել։ Սակայն Հայաստանում պևեմիերան չի կայացել մինչ օրս։ Հայ հասարակությունում ֆիլմի թեման նույնպես քննարկման դրվեց՝ տարակարծությունների տեղիք տալով։ Այն ընդգրված է եղել «Ոսկե ծիրան» միջազգային կինոփառատոնի «Հայացք ներսից և դրսից» արտամրցութային ծրագրում, բայց ծրագիրն ամբողջությամբ հանվեց, և ինչպես այս ֆիլմը, այնպես էլ դրանում ընդգրկված մյուս ֆիլմերը չցուցադրվեցին փառատոնի շրջանակում։


== Նշումներ ==
Վիշնևկա (գյուղ, Չիշմինսկի շրջան)

Անվան այլ կիրառումների համար տե՛ս՝ ՎիշնևկաՎիշնևկա (ռուս.՝ Вишневка, բաշկիրերեն՝ Вишневка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 89 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Րաֆֆու կիսանդրի (Երևան)

Րաֆֆու կիսանդրի, գտնվում է Երևանի Արաբկիր համայնքում՝ Րաֆֆու անվան թիվ 36 դպրոցի առջև։ Հուշարձանը տեղադրվել է 1987 թվականին։ Ընդգրկված է Երևանի Արաբկիր վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Արշամ Շահինյան


== Պատկերասրահ ==

		
		


== Ծանոթագրություններ ==
Զվերևո (այլ կիրառումներ)

Զվերևո, կարող է վերաբերել՝

Զվերևո - գյուղ Ուկրաինայի Դոնեցկի մարզի Կրասնոարմեյսկիում
Զվերևո - գյուղ Ռուսաստանի, Լենինգրադի մարզի Վիբորգսկի շրջանի կազմում
Լեդի Գոդիվա (նկար)

Լեդի Գոդիվա, անգլիացի նկարիչ Ջոն Քոլիերի կտավը։ Քոլիերը ստեղծագործել է պրեռաֆայելիտական ոճով։ Լեդի Գոդիվային և նրա ձիով հանրահայտ շրջագայությունը պատկերող կտավը պահվում է Կովենտրիի Հերբերթ պատկերասրահում։ «Լեդի Գոդիվան» սոցիալական բարեփոխիչ Թոմաս Հենքոք Նանի սեփականությունն էր, որը նա ժառանգություն էր ստացել նախնիներից։ Երբ նա մահացավ 1937 թվականին, կտավը առաջարկվեց Լոնդոնի Հեմփսթեդ թաղամասի մետրոպոլիտին։
Վերջինս իր կտակում հստակեցրել էր, որ եթե իր մահվանից հետո Հեմփսթեդը հրաժարվի կտավից (հավանաբար՝ հարգանքից դրդված), այն հանձնեն Կովենտրի քաղաքին։


== Լեգենդ ==
Ըստ լեգենդի, լեդի Գոդիվան Կովենտրիի դաժան տիրակալ լորդ Լեոֆրիկի գեղեցկուհի կինն էր, որը բազմիցս աղաչել էր ամուսնուն խղճալ քաղաքի բնակիչներին և կրճատել կեղեքիչ հարկերը։ Մի անգամ գինովցած լորդը խոստանում է կատարել կնոջ խնդրանքը, եթե նա մորեմերկ ձիավարի Կովենտրիի փողոցներում։ Դա, իհարկե, կատակ էր, սակայն ազնիվ և բարի Գոդիվան, որը հաստատակամորեն ձգտում էր թեթևացնել քաղաքի բնակչության անտանելի վիճակը, համաձայնում է կատարել ամուսնու պահանջը։ Հաջորդ օրը, երբ Գոդիվան ձիով անցնում էր քաղաքի փողոցներով, ամուր փակվում են Կովենտրիի բոլոր դռներն ու պատուհանները։ Քաղաքի բնակիչներն այդպիսով ցույց էին տալիս իրենց սերն ու հարգանքը սիրելի տիրուհու նկատմամբ։


== Ծանոթագրություններ ==


== Արտաքին հղումներ ==
(անգլերեն) Կտավը «Հերբերթ» պատկերասրահի կայքէջում
(անգլերեն) Վերլուծություն
(անգլերեն) Կտավը Իլինոյս պատկերասրահում
(Ֆրանսերեն) Կտավը Ինթելեգոյում
Ուիլեր շրջան (Նեբրասկա)

Անվան այլ կիրառումների համար տե՛ս՝ Ուիլեր շրջան (այլ կիրառումներ)Ուիլեր շրջան (անգլ.՝ Wheeler County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.489 կմ² է, բնակչությունը՝ 886 մարդ (2010 թ. տվյալներով)։ Շրջկենտրոնն է Բարլետ բնակավայրը։ Կազմավորվել է 1877 թ.։
Արմենակ (բժիշկ)

Արմենակ (- 1915), հայ բժիշկ, դեղագործ։


== Կենսագրություն ==
Արմենակը ծնվել է Բրուսա նահանգի կենտրոն Բրուսա քաղաքում։ Դեղագործական կրթություն է ունեցել և դեղագործ աշխատել։
1915 թվականին գնդակահարվել է Բրուսա քաղաքի մոտակա Ադըրնազ գյուղում։


== Գրականություն ==
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Մարգարետ Ֆերս

Մարգարետ Ֆերս (անգլ.՝ Margaret Furse, փետրվարի 18, 1911(1911-02-18), Լոնդոն, Մեծ Բրիտանիայի և Իռլանդիայի միացյալ թագավորություն - հուլիսի 8, 1974(1974-07-08), Քենսինգթոն), հագուստի նկարիչ, «Օսկար», BAFTA և «Էմմի» մրցանակների դափնեկիր։


== Կենսագրություն ==
Մարգարետ Ուոթսը ծնվել է 1911 թվականին Punch ամսագրի նկարազարդող Արթուր Ուոթսի ու նրա կնոջ՝ Ֆիլլիս Գորդոնի ընտանիքում։ 1940-ական թվականների վերջին ամուսնացել է բեմադրող նկարիչ Ռոջեր Քեմբլ Ֆերսի հետ և սկսել է աշխատել թատրոնում որպես հագուստի նկարիչ։ Լոուրենս Օլիվիեի հետ ծանոթությունը նրան հնարավորություն է տվել կարիերա սկսել կինոմատոգրաֆիայի բնագավառում։
Մարգարետ Ֆերսն առաջին անգամ ներկայացվել է «Օսկարի» 1950 թվականի «Արտույտը կեղտի մեջ» ֆիլմի հագուստների դիզայնի համար։ «Բեքեթ» ֆիլմի ստեղծմանը մասնակցելու համար Մարգարետ Ֆերսն արժանացել է BAFTA մրցանակի, իսկ 1970 թվականին արժանացել է «Օսկար» մրցանակի Չարլզ Ջերրոթի «Աննայի հազար օրը» պատմական ֆիլմի ստեղծմանը մասնակցելու համար։
Ռոջեր Ֆերսի հետ ամուսնալուծությունից հետո Մարգարետ Ֆերսն ամուսնացել է Սթիվեն Ուոթսի հետ։ Մարգարետ Ֆերսը մահացել է 1974 թվականի հուլիսի 8-ին կրծքագեղձի քաղցկեղից։
Մարգարետ Ֆերսի դիմանկարը, որ ստեղծել է նրա առաջին ամուսինը՝ Ռոջեր Քեմբլ Ֆերսը, ընդգրկվել է Լոնդոնի Դիմանկարների ազգային պատկերասրահի մշտական ցուցադրությունում։


== Ընտրյալ ֆիլմագրություն ==


== Ծանոթագրություններ ==
Սլավա Սարգսյան (այլ կիրառումներ)

Սլավա Սարգսյան անվամբ հայտնի են մի քանի անձնավորություններ.

Սլավա Սարգսի Սարգսյան — հայ իրավաբան, 2008-2010 թթ. ՀՀ վճռաբեկ դատարանի քաղաքացիական և վարչական պալատի նախագահ։
Սլավա Սարգսյան (Սլավիկ Գևորգի Սարգսյան) — հայ մարզական մեկնաբան։
Սերեժինկա (Բեզվելի վտակ)

Սերեժինկա (ռուս.՝ Сережинка), գետ Ռուսաստանում, հոսում է Կալուգայի մարզում և Բաբինինսկի շրջանում։ Գետաբերանը տեղակայված է Բեզվել գետի աջ ափին՝ 25 կմ հեռավորության վրա։ Գետի երկարությունը 12 կմ է, ավազանի տարածքը 61,2 կմ2։ Գետի մոտ կան նաև գյուղեր՝ Մելեչևո, Սերգիևո, Սաբուրովշինո։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021436
Հիդրոլոգիական ուսումնասիրությունների կոդը - 110002143
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուվորովի փողոց (Կրասնի Սուլին)

Անվան այլ կիրառումների համար տե՛ս՝ Սուվորովի փողոց (այլ կիրառումներ)Սուվորովի փողոց (ռուս.՝ Улица Суворова), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս զորավար և ռազմական տեսաբան, ռուսական ռազմարվեստի հիմնադիրներից մեկի՝ գեներալիսիմուս Ալեքսանդր Վասիլևիչ Սուվորովի (1730-1800) պատվին։ Սկիզբ է առնում Տեատրալնայա փողոցից և ավարտվում Զելյոնայա փողոցին միացող ճանապարհի հետ հատվելով։ Երկարությունը 370 մետր է։


== Նկարագրություն ==
Կրասնի Սուլին քաղաքի Սուվորովի փողոցը սկսվում է Տեատրալնայա փողոցից, հատում Սևաստոպոլի փողոցը և ավարտվում Զելյոնայա փողոցին միացող ճանապարհի հետ հատվելով։ Զուգահեռ է Միչուրինի և Ցենտրալնայա փողոցներին։ Կարճ փողոց է. երկարությունն ընդամենը 370 մետր է։ Փողոցում կա համարակալված 15 շինություն. ձախ կողմում (կենտ համարներ)` 5 շինություն, աջ կողմում (զույգ համարներ)` 10։
Սուվորովի փողոցի փոստային դասիչն է՝ 346353։
Փողոցն անվանվել է ռուս զորավար և ռազմական տեսաբան, ռուսական ռազմարվեստի հիմնադիրներից մեկի՝ գեներալիսիմուս, Ռիմնիկյան կոմս, Իտալիական իշխան Ալեքսանդր Վասիլևիչ Սուվորովի (1730-1800) պատվին։ Սուվորովը պատմության մեջ մտել է որպես տաղանդավոր զորավար (մղել է 60-ից ավելի հաղթական ճակատամարտ) և ռազմական մտածող։ Եղել է 18-րդ դարի ամենակրթված ռազմական գործիչներից։


== Ծանոթագրություններ ==


== Աղբյուրներ ==
Улица Суворова в Красном Сулине
Подробная карта Улица Суворова, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Суворова(չաշխատող հղում)
Դավիդ Լուիզ

Դավիթ Լուիզ Մորեյրա Մարինյո (պորտ.՝ David Luiz Moreira Marinho, ապրիլի 22, 1987(1987-04-22), Diadema, Սան Պաուլու, Բրազիլիա), բրազիլացի պրոֆեսիոնալ ֆուտբոլիստ՝ կենտրոնական պաշտպան, ով հանդես է գալիս «Չելսի» ակումբում և Բրազիլիայի ազգային հավաքականում։


== Ակումբային Կարիերա ==
Դավիդ Լուիզը ծնվել է Լադիսլաու Մառինոյի և Ռեժինի ընտանիքում։ Դավիդ Լուիզը կարիերան սկսել է «Վիտորիա Սալվադոր» ակումբում։ 16 տարեկան հասակում նա դառնում է այդ ակումբի անդամ։ Այդտեղ Դավիդ Լուիզը հասնում է մեծ հաջողությունների։


== Բենֆիկա ==
2007 թվականի հունվարի 31- ին Դավիդ Լուիզը տեղափոխվում է պորտուգալական «Բենֆիկա» ակումբ։ Դավիդ Լուիզը առաջին անգամ մասնակցել է ՈԻԵՖԱ—ի գավաթի խաղարկությանը «ՊՍԺ» ակումբի հետ։ «Բենֆիկան» պարտվեց 1:2 հաշվով, բայց անցավ հաջորդ փուլ՝ հաղթելով 4:3 հաշվով։
2007 թվականի մարտի 12 ին Դավիդ Լուիզը առաջին անգամ խաղացել է Պորտուգալիայի առաջնությանը «ՈՒնիան Լեյրիա» ակումբի դեմ։ Պորտուգալական ակումբը 500 հազար եվրո է վճարել «Վիտորիային» ֆուտբոլիստի համար։
2009 թվականին ավարտվում է նրա պայմանագիրը «Բենֆիկա» ակումբի հետ։ Հետագայում նա ասում է, որ շատ լավ ժամանակներ է անցկացրել այդ ակումբում։ 2010 թվականին ֆուտբոլիստով հետաքրքրված էին «Ռեալ Մադրիդը», «Բավարիան»,«Չելսին»։
2010 թվականի աշնանը Դավիդ Լուիզով հետաքրքրված էր «Միլանը», որը պատրաստ էր առաջարկել ֆուտբոլիստի 20 միլիոն ֆունտ սթերլինգ։ Դեկտեմբերին Լոնդոնի «Չելսին» ֆուտբոլիստի տրանսֆերի համար առաջարկում է 17 միլիոն ֆունտ սթերլինգ, բայց «Բենֆիկան» հրաժարվում է՝ համարելով այն չնչին գին։


== Չելսի ==
2011 թվականի փետովարի 1 ին Դավիդ Լուիզը դառնում է «Չելսի» ակումբի ֆուտբոլիստ,5 տարվա պայմանագրով։ 2011 թվականի փետրվարի 6-ին «Չելսիի» կազմում Դավիդ Լուիզը 73-րդ րոպեին դուրս եկավ «Լիվերպուլի» դեմ։ 2011 թվականի փետրվարի 14-ին Դավիդ Լուիզը առաջին անգամ հանդես եկավ հիմնական կազմում «Ֆուլխեմայի» դեմ։ Խաղը ավարտվեց 0:0 հաշվով։ Մարտի 1-ին «Մանչեսթեր Յունայթեդի» հետ հանդիպման ժամանակ 55-րդ րոպեին նա խփում է իր առաջին գոլը «Չելսիի» կազմում։
2011 թվականի հունիսին Դավիդ Լուիզով հետաքրքրված էր «Բարսելոնա» ակումբը։
«Չելսիի» կազմում Դավիդ Լուիզը դարձել է 5 գոլի հեղինակ, 1-ը՝ Չեմպիոնների լիգայում իսկ 4-ը՝ Պրեմիեր Լիգայում։


== ՊՍԺ ==
2014 թվականի մայիսի 23-ին «Պարի Սեն-Ժերմեն» ֆուտբոլային ակումբի պաշտոնական կայքում նշված էր Դավիդ Լուիզի տեղափոխության մասին։ Տրանսֆերի գինը կազմում էր 40-50 ֆունտ, որը ֆուտբոլի պատմության մեջ համարվում էր պաշտպանի համար վճարված ամենաթանկ գինը։ 2014 թվականի օգոստոսի 7-ից Դավիդ Լուիզը ներկայանում է 32-րդ համարի ներքո։


== Ծանոթագրություններ ==
Իսպանիան Եվրատեսիլ երգի մրցույթում

Իսպանիա Եվրատեսիլ երգի մրցույթին մասնակցում է սկսած 1961 թվականի մրցույթից։ Իսպանիան 1968 և 1969 թվականներին ճանաչվել է հաղթող մրցույթում, իսկ 1962, 1965, 1983, 1999 և 2017 թվականներին զբաղեցրել է վերջին հորիզոնականը։
Իսպանիան համարվում է «Մեծ հնգյակի» անդամ և ամեն տարի ավտոմատ անցնում է եզրափակիչ փուլ։


== Արտաքին հղումներ ==
Իսպանիայի էջը Eurovision.tv կայքում
Անգելոս Բասինաս

Անգելոս Բասինաս (հուն․՝ Άγγελος Μπασινάς, հունվարի 3, 1976(1976-01-03), Խալկիդա, Կենտրոնական Հունաստան, Decentralized Administration of Thessaly and Central Greece, Հունաստան), հույն ֆուտբոլիստ, կիսապաշտպան, Հունաստանի ազգային հավաքականի նախկին կապիտան։


== Ակումբային կարիերա ==
Կարիերան սկսել է իր հայրենիքում՝ «Պանաթինաիկոս» ֆուտբոլային ակումբում, որի կազմում խաղացել է տասը տարի, երկու անգամ իր թիմով դարձել է Հունաստանի չեմպիոն, իսկ մեկ անգամ՝ նվաճել Հունաստանի ֆուտբոլի գավաթը։ 2006 թվականի ձմռանը Բասինասը տեղափոխվել է Իսպանական «Մալյորկա»։ Նրա համար պայքարում էին նաև «Բիրմինգհեմ Սիթիի», «Էվերթոն», «ԱԵԿ Աթենք» և «Օլիմպիակոս» ֆուտբոլային ակումբները։ Ինչպես առաջին, այնպես էլ երկրորդ մրցաշրջանում Բասինասը հաջողությամբ է դրսևորվել, սակայն պայմանագրի ժամկետն ավարտվելուց հետո այն չի թարմացրել և հեռացել է ակումբից։ 2008 թվականին վերադարձել է հայրենիք, որտեղ սկսել է խաղալ «ԱԵԿ»-ում, 14 համարի ներքո։ Ակումբը հաջողությամբ հանդես չէր գալիս, ուստի Բասինասը շուտով տեղափոխվել է Անգլիա՝ «Պորտսմուտ» ֆուտբոլային թիմ։ Մարզիչ Թոնի Ադամսի գլխավորությամբ, որը Բասինասին հրավիրել էր ակումբ, ֆուտբոլիստը պարբերաբար մասնակցում էր թիմի  հիմնական կազմում, սակայն, երբ մարզիչը փոխվել է, Բասինասը հայտնվել է պահեստայինների նստարանին։ Հաջորդ մարզիչը՝ Աբրահամ Գրանտը, ավելի շատ խաղային ժամանակ է վստահել Բասինասին, քան իր նախորդը, որի արդյունքում ֆուտբոլիստի օգնությամբ ակումբը հասնել է Անգլիայի գավաթի խաղարկության եզրափակիչ, որտեղ սակայն պարտվել է «Չելսիին»։ Դժբախտաբար շուտով ակումբը դուրս է մնացել Պրեմիեր լիգայից, և Բասինասը ստիպված էր որոնել նոր ակումբ, որն էլ հանդիսացել է ֆրանսիական «Առլ-Ավինյոն» թիմը։


== Հունաստանի հավաքականում խփած գոլեր ==


== Նվաճումներ ==
«Պանաթինաիկոս»

Հունաստանի Սուպերլիգայի հաղթող, 1996, 2004 թվական
Հունաստանի ֆուտբոլի գավաթակիր, 2004 թվականՀունաստանի ֆուտբոլի ազգային հավաքական

Եվրոպայի չեմպիոն. 2004 թվական


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ցուցանիշները soccerbase.com կայքում (անգլ.)
Официальный сайт Ангелоса Басинаса
Սայ (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ ՍայՍայ (ուկրաիներեն՝ Саї), գյուղ Ուկրաինայի Սումիի մարզի Լիպովա Դոլինայի շրջանում։ Հիմնադրվել է 18-րդ դարում։
2001 թվականի տվյալներով Սայ գյուղում բնակվում էր 817 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիամ Ղուկասյան օրիորդաց դպրոց

Մարիամ Ղուկասյան օրիորդաց դպրոց Շուշիում, հիմնվել է 1864 թվականին, Պ. Շանշյանի, Պ. Պռոշյանի ու տեղացի Հախումյան ամուսինների ջանքերով։ Սկզբում գործել է Հախումյանների սեփական բնակարանից հատկացված հարկաբաժնում։ Տեսչուհի է ընտրվել Մ. Հախումյանը։ Նպատակն էր պատրաստել լուսավորյալ վարժուհիներ և մայրեր։ Ուսուցումը տարվել է հայերեն։ Ավանդվել են հայոց լեզու, ռուսաց լեզու, հայոց պատմություն, թվաբանություն, աշխարհագրություն, վայելչագրություն, ձեռագործ, նկարչություն, երգեցողություն։ Մի քանի տարի գործելուց հետո փակվել է։ Վերաբացվել է 1876 թվականին, Ա. Սեդրակյանի ջանքերով, Հռիփսիմյան օրիորդաց դպրոց անվամբ։ Հետագայում նորից կրել է Մարիամյան անունը։ 1877 թվականին ունեցել է 4 ուսուցիչ, 70 աշակերտուհի։ 1884 թվականից անցել է միջնակարգ դասընթացի (13 ուսուցիչ, 171 աշակերտ)։ 1885 թվականին փակվել, 1886 թվականին վերաբացվել է որպես երկդասյան իգական դպրոց։ 1888-1889 ուսումնական տարում ունեցել է 199 աշակերտուհի։ Ուսումնական առարկաների թվում ավելացել են կրոնն ու բնական պատմությունը։ 1908-1909 ուսումնական տարում ունեցել է 5 բաժանմունք՝ 218 սովորողով։ 1913 թվականին շուշեցի Ղուկասյան եղբայրները ի հիշատակ իրենց հանգուցյալ քրոջ՝ Մարիամի, տեղի օրիորդաց դպրոցին հատկացրել են 200000 ռուբլի, Շուշիում գտնված իրենց տունը (40 հազար ռուբլի արժողությամբ), և դպրոցը կոչվել է Մարիամ-Ղուկասյան։ Բոլոր առարկաները դասավանդվում էին հայերեն, բացի ռուսաց պատմությունից և աշխարհագրությունից։ 1915 թվականին ուներ 320 աշակերտ։ 1917 թվականին լրիվ միջնակարգ դպրոց էր։ Գործել է մինչև 1920 թվականը։
Ուֆինգ ամ Շտաֆելզեե

Ուֆինգ ամ Շտաֆելզեե (գերմ.՝ Uffing am Staffelsee), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 2978 մարդ (ըստ 2010 թվականի դեկտեմբերի 31-ի)։ Տարածքը կազմում է 43,00 կմ²։ Պաշտոնական կոդ՝ 09 1 80 134։


== Ծանոթագրություններ ==


== Արտաքին հղումներ ==
Պաշտոնական կայք
Վոլոդարսկոե (գյուղ, Բուզդյակսկի շրջան)

Վոլոդարսկոե (ռուս.՝ Володарское, բաշկիրերեն՝ Володарский), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիտեր Օ'Թուլ

Պիտեր Օ' Թուլ (լրիվ անունը՝ Պիտեր Շեյմաս Լորկան Օ' Թուլ, անգլ.՝ Peter Seamus Lorcan O'Toole, օգոստոսի 2, 1932(1932-08-02)[…], Լիդս, Արևմտյան Յորքշիր, Միացյալ Թագավորություն - դեկտեմբերի 14, 2013(2013-12-14)[…], Վելինգտոն հիվանդանոց, Լոնդոն), բրիտանացի դերասան, խաղացել է մեծ բրիտանական և ամերիկյան ֆիլմերում։
8 անգամ ներկայացվել է Օսկարի լավագույն դերասան անվանակարգում, սակայն այդպես էլ չի ստացել այդ անվանակարգում Օսկար և միայն 2003 թվականին ստացել է պատվավոր Օսկար՝ կինոյում ունեցած ներդրման համար։
Առավել հայտնի է «Լոուրենս Արաբացի» և «Ինչպես գողանալ միլիոն» ֆիլմերից։


== Կենսագրություն ==
Ծնվել է 1932 թվականին Իռլանդիայի Կոննեմերա քաղաքում։ Սովորել է դրամատիկական արվեստի Թագավորական ակադեմիայում։ Իր կարիերայի սկզբնական շրջանում 1970-ական թվականներին տառապել է ալկոհոլիզմով և մահվանից խուսափել է միայն ստամոքսի վիրահատությունից հետո։


== Կարիերան ==
Ֆիլմերում կարիերան սկսել է 1960-ական թվականներին, երբ կապուտաչյա երիտասարդը ձեռք բերեց ռոմանտիկ հերոսի կոչում։
Նրան համաշխարհային ճանաչում բերեց Լոուրենս Արաբացու դերը՝ ռեժիսոր Դևիդ Լինի՝ 1962 թվականին նկարահանած համանուն ֆիլմում։ Ֆիլմը մեծ հաջողություն ունեցավ ամբողջ աշխարհում ստանալով 7 Օսկար։
Կինոյից բացի մեծ հաջողությամբ հանդես է եկել նաև Մեծ Բրիտանիայի, Իռլանդիայի և ԱՄՆ-ի շատ թատրոններում։
Կինոյում խաղացել է ընդհանուր թվով 90-ից ավելի ֆիլմերում, որոնցից առավել նշանավորներն են։

1962 - Լոուրենս Արաբացի - Լոուրենս Արաբացի
1964 - Բեկկետ - Հենրիխ 2-րդ
1966 - Աստվածաշունչ - հրեշտակ
1966 - Ինչպես գողանալ միլիոն - Սայմոն Դերմոնտ
1968 - Հաջողություն միստր, Չիպս - Արթուր Չիպպինգ
1968 - Առյուծը ձմռանը - Հենրիխ 2-րդ
1972 - Կառավարող դաս - Ջեք Առնոլդ Ալեքսանդր Տանկրեդ Գյորն
1979 - Կալիգուլա - Տիբերիոս
1980 - Կասկադյորը - Էլայ Կրոսս
1987 - Վերջին կայսրը - Ռեջինալդ Ջոնստոն
1998 - Ֆանտոմները - 
2004 - Տրոյա - Պրիամոս
2007 - Աստղային փոշի - արքա ՍտորմհոլդաԱմերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում առկա է Պիտեր Օ'Թուլի 2 դրական հերոս՝ 

գնդապետ Լոուրենս, «Լոուրենս Արաբացի» - 10-րդ տեղ
Արթուր Չիպպինգ, «Հաջողություն միստր, Չիպս» - 41-րդ տեղ


== Ծանոթագրություններ ==
Հիրոկի Յամադա

Հիրոկի Յամադա ( ճապ.՝ 山田 大記 Յամադա Հիրոկի, դեկտեմբերի 27, 1988(1988-12-27), Համամացու, Սիձուոկա (պրեֆեկտուրա), Ճապոնիա), ճապոնացի ֆուտբոլիստ, «Կառլսրուե» ակումբի կիսապաշտպան։


== Կարիերա ==
Նա իր ֆուտբոլային կարիերայի ընթացքում խաղացել է «Ջուբիլո Իվատա», «Կառլսրուե» ակումբներում։ 2013 թվականին խաղացել է Ճապոնիայի հավաքականում, 2 խաղ։


=== Ստատիստիկ տվյալներ ===


== Արտաքին հղումներ ==
National football teams կայքի ստատիստիկ տվյալներ
Ճապոնիայի ազգային ֆուտբոլի հավաքականի տվյալներ
soccerway.com
transfermarkt.com


== Ծանոթագրություններ ==
Ազգային գվարդիա

Ազգային գվարդիա (ֆր.՝ la Garde Nationale, անգլ.՝ National Guard), քաղաքացիական զինված աշխարհազոր։


== Պատմություն ==
Ստեղծվել է 1789 թվականին, Ֆրանսիայում՝ բուրժուական հեղափոխության սկզբին։ Ընդհատումներով գոյատևել է մինչև 1871։ Ազգային գվարդիան կազմվում էր տերիտորիալ սկզբունքով։ Մինչև 1852 թվականը նրա սպայական կազմը ընտրովի էր (բացի գլխավոր հրամանատարից)։


=== Ֆրանսիա ===
1870-1871 թվականներին Փարիզի Ազգային գվարդիա, որի մեջ ֆրանս-պրուսական պատերազմի ժամանակ ընդգրկվեցին ժողովրդական զանգվածները, հեղափոխական մեծ դեր խաղաց։ Նրա Կենտրոնական կոմիտեն դարձավ 1871 թվականի մարտի 18-ի ապստամբության ղեկավարը և մինչև մարտի 28-ը կատարում էր Փարիզի ժամանակավոր հեղափոխական կառավարության դեր։


=== Եվրոպա ===
Եվրոպայում XIX դարի բուրժուական հեղափոխությունների շրջանում քաղաքացիական աշխարհազոր (Ազգային գվարդիա, ազգային միլիցիա, քաղաքացիական գվարդիա և այլն) գոյություն ուներ Գերմանական միության երկրներում, Իսպանիայում, իտալական պետություններում և այլուր։
ԱՄՆ-ում այժմ կա բանակի և ռազմաօդային ուժերի Ազգային գվարդիա, որն իր կազմում ունի 23 հետևակային, զրահատանկային և օդային-դեսանտային դիվիզիա (300 հազար մարդ)։ Այն ամերիկյան իմպերիալիզմի ռազմական հենարանն է երկրի ներսում և օգտագործվում է հակապատերազմական ելույթները, նեգրական շարժումները և բանվորական ցույցերը ճնշելու համար։


== Տես նաև ==
Փարիզի կոմունա 1871
Գրոնյարդո

Գրոնյարդո  (իտալերեն՝ Grognardo), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 321 մարդ (2008 թվականի տվյալներով)։ Բնակչության խտությունը՝ 34 մարդ/կմ²։ Տարածքը կազմում է 9 կմ²։ Փոստային ինդեքս՝ 15010։ Հեռախոսային կոդ՝ 0144։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0144 762103


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պերսես (այլ կիրառումներ)

Պերսես անունը կարող է վերաբերել՝

Պերսես - տիտան հռոմեական դիցաբանության մեջ
Պերսես - Կոլխիդայի արքա
Անաստասիա Էրիսթավի-Խոշտարիա

Անաստասիա Էրիսթավի-Խոշտարիա (վրաց.՝ ანასტასია ერისთავი-ხოშტარია, փետրվարի 3 (15), 1868, Գորի, Թիֆլիսի նահանգ, Ռուսական կայսրություն - մայիսի 1, 1951(1951-05-01), Թբիլիսի, Վրացական ԽՍՀ, ԽՍՀՄ), վրացի կին վիպասան։


== Կենսագրություն ==
Անաստասիա Էրիսթավի-Խոշտարիան ծնվել է Ռուսական կայսրության մաս կազմող Գորի քաղաքում, արիստոկրատ ընտանիքում։ Ծննդավայրում աշխատել է որպես ուսուցիչ, գյուղացի երեխաների համար հիմնադրել է անվճար դպրոց, այնուհետև ստեղծել է կանանց Մանդիլոսանի կազմակերպությունը։
Էրիսթավի-Խոշտարիան տպագրվել է 1885 թվականին, երբ նրա թարգմանությամբ լույս տեսավ օսական լեգենդը՝ ბესო («Բեսո»)։ 1890 թվականին վրացի գրող Ակակի Ծերեթելիի հորդորով տեղափոխվում է Թբիլիսի` շարունակելու իր գրվածքները։ Նրա առաջին վեպերը მოლიპულ გზაზე («Սայթաքուն ճանապարհներին», 1897) և ბედის ტრიალი («Ճակատագրի անիվը», 1901), մեծ ճանաչողական հաջողություն են վայելում։
Անաստասիա Էրիսթավի-Խոշտարիան առաջին վրացի կին վիպասանն է, ով իր ստեղծագործությունները դիտարկում է կնոջ տեսանկյունից և դրանք մատուցում ուսյալ չափահասներին. նրա վեպերում ընդգծվում է վրաց ազնվական կնոջ կարիերան, որը 19-րդ դարի կեսերին հին տնտեսական և բարոյական նորմերի փլուզման խառնաշփոթում էր, առաջ է տանում ազատ աշխատանքի, ընդդեմ կոռումպացված հերոսների ճշմարիտ սիրո իր իդեալները։
1921 թվականին, երբ կարմիր բանակը ներխուժում է Վրաստան, Անաստասիա Էրիսթավի-Խոշտարիան հեռանում է գրական և հասարակական գործունեությունից։ Գրում էր քիչ, բացառությամբ իր սեփական ստեղծագործությունների գաղափարական ուղղիչ վերահրատարակումների ներածություններից։
Անաստասիան ամուսնացել է Դութու Մեգրելի (Դիմիտրի Խոշտարիա) (1867-1938) հետ, ով հանրաճանաչ հայրենասիրական բանաստեղծությունների և մանկական պատմությունների հեղինակ է։


== Ծանոթագրություններ ==
Ագարակի պատմության և մշակույթի անշարժ հուշարձանների ցանկ (Սյունիքի մարզ)

Անվան այլ կիրառումների համար տե՛ս՝ Ագարակի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Սյունիքի մարզի Ագարակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Փոքր Սիմեժ

Փոքր Սիմեժ (ռուս.՝ Малая Симеж ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Երգա գետի ձախ ափին՝ 44 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026824
Հիդրոլոգիական ուսումնասիրությունների կոդը - 103002682
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էյմոս Բրոնսոն Օլքոթ

Էյմոս Բրոնսոն Օլքոթ (Amos Bronson Alcott), հաճախ նրա անունը տառադարձվում է որպես Ամոս (նոյեմբերի 29, 1799(1799-11-29), Wolcott, Նյու Հեյվեն շրջան, Կոնեկտիկուտ, ԱՄՆ - մարտի 4, 1888(1888-03-04), Կոնկորդ, Միդլսեքս շրջան, Մասաչուսեթս, ԱՄՆ), մանկավարժ, փիլիսոփա, բանաստեղծ, էսսեագիր։
Ծնվել է աղքատ գյուղացու ընտանիքում։ Զբաղվել է ինքնակրթությամբ։ Ապրուստ հայթայթելու համար սկսել է աշխատել վաղ տարիքից՝ աշխատելով որպես շրջիկ վաճառական հարավային նահանգներում։


== Մանկավարժական գործունեություն ==
Իր ազգականի ազդեցությամբ, որը Չեշիրի դպրոցի տնօրենն էր, ընտրեց մանկավարժական գործունեության ուղին և 1823 թվականից սկսած՝ զբաղվում էր ուսուցչությամբ։ 1834 թվականին բացում է իր դպրոցը Բոստոնում (Temple School)։ Դասավանդման իր փորձը նա ամփոփեց գրքերում․

«Դիտարկումներ երեխաների դաստիարակության սկզբունքների և մեթոդների մասին» (Observations on Principles and Methods of Infant Instruction, 1830)«Զրույցներ երեխաների հետ Ավետարանների մասին» (Conversations with Children on the Gospels, 1836—1837).Այս գրքերից երկրորդը ենթարկվեց քննադատության․ նրան մեղադրեցին «աստվածաբանության նկատմամբ ոտնձգության» և երիտասարդ մտքերն այլասերելու մեջ։ Նրա դպրոցը փակվեց 1838 թվականին։


== «Փիլիսոփայական դպրոց» ==
1840 թվականին Օլքոթն ընտանիքի հետ տեղափոխվել է Կոնկորդ՝  Մասաչուսեթս, որտեղ իր ընկերոջ՝ Ռ.Ու. Էմերսոնի հետ միասին դարձել է տրանսցենդենտալ ակումբի հիմնադիրներից մեկը։ Իր տան մոտ Էյմոսը կառուցել է մեծ փայտե խորդանոց, այնտեղ տեղադրել է կոպիտ աթոռներ ու նստարաններ ու այն անվանել «փիլիսոփայական դպրոց»։ Այնտեղ հաճախ էին հավաքվում խմբակի անդամները, այդ թվում նաև Գ. Դ. Թորոն, Մ. Ֆուլերը, Թ. Պարկերը, Ս. Հ. Ուիթմանը, Ն. Գոթորը և ուրիշներ։
Այդ ժամանակաշրջանը նա նկարագրել է իր գրքերում․

«Օրֆիկ ասույթներ» (Orphic Sayings), տպագրված «Դայել» ամսագրում՝ 1840 թվականին
«Կոնկորդյան օրեր․ Հիշողություններ Կոնկորդի մասին» (Concord Days, Recollections of That Place).
«Զրույցներ սեղանի շուրջ» (Table Talk, 1877)


== Ուշ հրապարակումներ ==
Օլքոթը նաև բանաստեղծական ժողովածուների հեղինակ էր․

«Սոնետներ և կանցոններ» (Sonnets and Canzonets, 1882)
«Նոր Կոնեկտիկուտ» (New Connecticut, 1887)1938 թվականին հրապարակվել են հատվածներ Օլքոթի օրագրերից, որոնցում մոտ 30 հազար էջ կա։


== Ընտանիք ==
Ամուսնացած է եղել Էբիգեյլ Օլքոթի՝ ամերիկացի ակտիվիստուհու հետ։
Ընտանիքում ծնվել են չորս դուստրեր, այդ թվում՝ մանկագիր Լուիզա Մեյ Էլքոթը և նկարչուհի Էբիգեյլ Նեյրիգերը։ Նրանց՝ հորն ու դուստրերին, նվիրված է Չարլզ Այվզի «Սոնատներ-Կոնկորդ» երրորդ մասը։


== Ծանոթագրություն ==


== Գրականություն ==
ԱՄՆ գրողներ։ Համառոտ կենսագրություններ։ Կազմումը և խմբագրումը  ըստ Յա․ Զասուրսկու,Գ․ Զլոբինայի, Յու․ Մ․ Կովալևայի, «Ծիածան» 1990
(1561) Ֆրիկե

(1561) Ֆրիկե (անգլ.՝ Fricke), աստերոիդ աստերոիդների հիմնական գոտում։ Հայտնաբերվել է 1941 թվականի փետրվարի 15-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,198312 ա. մ., առավելագույնը մոտենում է 2,7892 ա. մ. հեռավորության վրա և հեռանում 3,6074 ա. մ.։ Արեգակի շուրջ մեկ ամբողջական պտույտ է կատարում 2089,2 երկրային օրվա ընթացքում, իր ուղեծրով շարժվելով միջինում 0,172315 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1561) Ֆրիկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լետնիկ (գյուղ, Ալթայսկի շրջան)

Անվան այլ կիրառումների համար տե՛ս՝ Լետնիկ (այլ կիրառումներ)Լետնիկ (ռուս.՝ Летник), գյուղ Ռուսաստանի, Խակասիա հանրապետության Ալթայսկի շրջանի կազմում։
Բնակչությունը 2004 թվականին գրանցված տվյալներով կազմում էր 402 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գեյերի և լեսբուհիների թագավորություն

Գեյերի և լեսբուհիների թագավորություն, (անգլ.՝ «Gay and Lesbian Kingdom of the Coral Sea Islands»), վիրտուալ պետություն Մարջանների ծովի կղզիների տարածքում Ավստրալիայի ափերի վրա։
Ավստրալիական պառլամենտի կողմից ընդունված նույնասեռ ամուսնությունների արգելքի մասին որոշումից հետո ավստրալիական գեյ ակտիվիստների մի խումբ 2004 թվականի հունիսի 14–ին հայտնել է անմարդաբնակ կղզիների տարածքում «նույնասեռ» պետություն ստեղծելու մտադրության մասին։ Նրանք ուզում էին բաժանվել Ավստրալիայից և անգամ «կայսր» են ընտրել, ով վերցրել է Դեյլ I անունը։ Թագավորության պաշտոնական օրհներգ է դարձել «I Am What I Am» երգը։
Պաշտոնական իշխանությունները այդ դեմարշը լուրջ չեն ընդունել անգամ դրանից հետո, երբ «կայսրը» ժամանել է կղզիներից ամենախոշորը և դրա վերևով ծիածանի դրոշ բարձրացրել։


== Թագավորության պատմության մեջ հիմնական իրադարձություններ ==
2004 թվականի հունիսի 14՝ անկախության հռչակում
2004 թվականի սեպտեմբերի 13՝ պատերազմի հայտարարում Ավստրալիային
2006 թվականի հուլիսի 12՝ թագավորության առաջին նամականիշների թողարկում
2017 թվականի սեպտեմբերի 12 – նոյեմբերի 7՝ փոստային հարցում Ավստրալիայում նույնասեռ ամուսնությունների օրինականացման համար։ Ավելի քան 60%–ը աջակցել են այդպիսի ամուսնությունները։
2017 թվականի նոյեմբերի 17՝ թագավորության ցրում


== Ծանոթագրություններ ==


== Արտաքին հղումներ ==
"Գեյերի և լեսբուհիների թագավորության պաշտոնական կայք" Archived 2016-11-10 at the Wayback Machine.
Կայք Facebook-ում
.io

.io, Հնդկական օվկիանոսի բրիտանական տարածքների վերին մակարդակի ազգային դոմենն է։


== Արտաքին հղումներ ==
IANA .io whois տեղեկություն
Կավտանզողլու մարզադաշտ

Կավտանզողլու մարզադաշտ (հուն․՝ Καυτανζόγλειο στάδιο), մարզադաշտ Հունաստանի Սալոնիկ քաղաքում։ Կառուցվել է հույն հայտնի ճարտարապետ Լիսանդրոս Կավտանզողլուի դրամական նվիրատվությամբ և դա է պատճառը, որ կրում է վերջինիս անունը։


== Պատմություն ==
Կավտանզողլու մարզադաշտը կառուցվել է 1960 թվականին, իսկ բացումը տեղի է ունեցել նույն թվականի հոկտեմբերի 27-ին։ Այն համարվում էր Բալկանների ամենամեծ և որակյալ մարզադաշտերից մեկը։
Ներկայումս մարզադաշտի տարողությունը կազմում է 27,770 մարդ։ Այն հյուրընկալել է 2004 թվականի ամառային օլիմպիակա խաղերի ֆուտբոլային մի քանի հանդիպում, չնայած նրան, որ խաղերը կենտրոնացված էին մայրաքաղաք Աթենքում։
Մինչ 1960 թվականին այն եղել է հայտնի հունական Իրակլիս Սալոնիկ ֆուտբոլային ակումբի տնային մարզադաշտը։ 1969 թվականի հոկտեմբերի 15-ին այս մարզադաշտը ռեկորդ է սահմանել՝ ՖԻՖԱ-ի աշխարհի գավաթի խաղարկության որակավորման խաղերի «Շվեյցարիա-Հունաստան» հանդիման ժամանակ՝ ըստ ընդունած հանդիսականների թվի։ Այդ խաղն ավարվել է Հունաստանի պարտությամբ՝ «4-1»:


== Ծանոթագրություններ ==
Ֆուտբոլի Անգլիայի գավաթ 1986-87

Ֆուտբոլի Անգլիայի գավաթ 1986-87 (անգլ.՝ 1986-87 FA Cup), Ֆուտբոլի Անգլիայի գավաթի 106-րդ խաղարկությունն է, որում հաղթեց «Կովենտրի Սիթի» ֆուտբոլային ակումբը։


== Եզրափակիչ ==
Հայնց Գուդերյան

Հայնց Վիլհելմ Գուդերյան (գերմ.՝ Heinz Wilhelm Guderian , հունիսի 17, 1888(1888-06-17)[…], Խելմնո, Մարիենվերդեր, West Prussia, Պրուսիայի թագավորություն, Գերմանական կայսրություն - մայիսի 14, 1954(1954-05-14)[…], Շվանգաու, Արևելյան Ալգոյ, Շվաբիա, Բավարիա, Գերմանիայի Ֆեդերատիվ Հանրապետություն), Երկրորդ համաշխարհային պատերազմի ժամանակ Նացիստական Գերմանիայի բանակի գեներալ-գնդապետ (1940 թվական), ռազմական տեսաբան։
1914-1918 թվականների Առաջին համաշխարհային պատերազմի ժամանակ վարել է շտաբային պաշտոններ։ 1939-1940 թվականներին եղել է տանկային կորպուսի, 1940 թվականի՝ 2-րդ տանկային խմբի (1941 թվականի հոկտեմբերից՝ 2-րդ տանկային բանակի) հրամանատար։ 1941 թվականի դեկտեմբերին Մոսկվայի մոտ կրած պարտությունից հետո հեռացվել է պաշտոնից։ 
1943 թվականի մարտին նշանակվել է տանկային զորքերի գլխավոր տեսուչ, 1944 թվականի հուլիսից 1945 թվականի մարտը՝ ցամաքային զորքերի Գլխավոր շտաբի պետ։ Գրել է տեսական աշխատություններ և հուշեր․ «Ուշադրություն, տանկեր են», 1937, «Զինվորի հիշողություններ», 1951՝ «Տանկեր՝ առաջ», 1957։
Պատերազմից հետո զբաղվել է հուշագրագետի աշխատանքով։


== Ծանոթագրություններ ==
Ալվարդ Պետրոսյան

Ալվարդ Բարդուղի Պետրոսյան (հոկտեմբերի 4, 1946(1946-10-04), Երևան, Հայկական ԽՍՀ, ԽՍՀՄ - մարտի 10, 2022(2022-03-10), Երևան, Հայաստան), հայ գրող, արձակագիր, հրապարակախոս։ Հասարակական-քաղաքական գործիչ։ ԽՍՀՄ գրողների միության անդամ 1978 թվականից։


== Կրթություն ==
Սովորել է Շիրվանզադեի անվան դպրոցում, 1968 թ. ավարտել է Երևանի պետական համալսարանի բանասիրական ֆակուլտետը։


== Աշխատանքային գործունեությունը ==
1969-1975 թթ. աշխատել է Հեռուստատեսության և ռադիոյի պետական կոմիտեյում որպես խմբագիր։
1975-1979 թթ. աշխատել է «Հայաստանի աշխատավորուհի» ամսագրում։
1980-1981 թթ. աշխատել է Սփյուռքահայության հետ մշակութային կապի կոմիտեում։
1982-1990 թթ. - «Սովետական գրականություն» («Նորք») գրական-գեղարվեստական ամսագրի գլխավոր խմբագրի տեղակալ։
1990-1994 թթ. - «Առագաստ» շաբաթաթերթի գլխավոր խմբագիր։


== Հասարակական գործունեությունը ==
1994-1998 թթ.՝ Հայ օգնության միության Հայաստանի շրջանային վարչության ատենապետ։
1998 թվականից ՀՕՄ կենտրոնական վարչության անդամ։


== Քաղաքական գործունեությունը ==
Հայ յեղափոխական դաշնակցության անդամ։
1999 թ. մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր ՀՅԴ համամասնական ընտրացուցակով։ Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի անդամ։ ՀՅԴ խմբակցության անդամ։
2003 թ. մայիսի 25-ին ընտրվել է ՀՀ Ազգային ժողովի 3-րդ գումարման պատգամավոր ՀՅԴ համամասնական ընտրացուցակով։ Ազգային ժողովի սոցիալական, առողջապահության և բնության պահպանության հարցերի մշտական հանձնաժողովի անդամ։ ՀՅԴ խմբակցության անդամ։
2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր ՀՅԴ համամասնական ընտրացուցակով։ Ազգային ժողովի Մարդու իրավունքների պաշտպանության և հանրային հարցերի մշտական հանձնաժողովի անդամ։ ՀՅԴ խմբակցության անդամ։


== Պարգևներ և կոչումներ ==
ՀՀ ՊՆ «Մարշալ Բաղրամյան» մեդալ (1997 թ.)։
Հայաստանի Հանրապետության մշակույթի վաստակավոր գործիչ (2007)։
Պատվո շքանշան (2011)։
Գրական մրցանակներ։


== Ընտանիք ==
Դիմադրության շարժման գործիչ Բարթուղ Պետրոսյանի դուստրն է, անվանի գեղանկարիչ Սամվել Պետրոսյանի քույրը, դերասան Լորենց Առուշանյանի կինն է, նկարիչ Նարեկ Առուշանյանի մայրը։


== Երկեր ==
Երկրի պապերը (պատմվածքներ), Երևան, 1977, 101 էջ։
Թռչնականչ, Երևան, 1981, 128 էջ։
Ես մի ծառ եմ ծիրանի, Երևան, 1984, 220 էջ։
Ապրելու օրենքը (վիպակներ, պատմվածքներ, պիեսներ), Երևան, 1989, 384 էջ։
Բանաստեղծություններ, Երևան, 2003, 120 էջ։
Խմբերգերի ժամանակը (վիպակներ, պատմվածքներ), Երևան, 2008, 356 էջ։
Ապրելու զրո ժամ (վիպակներ, պատմվածքներ), Երևան, 2012, 400 էջ։
Հիշիր = Remember… (բանաստեղծություններ, էսսե), Երևան, 2016, 192 էջ։


== Գրականություն ==
Հայկ Խաչատրյան, Գրական տեղեկատու, Երևան, 1986, էջ 450։
Ով ով է (Հայեր։ Կենսագրական հանրագիտարան), հատ. 2, Երևան, 2007, էջ 321։


== Ծանոթագրություններ ==
Ալյասկա (թերակղզի)

Անվան այլ կիրառումների համար տե՛ս՝ Ալյասկա (այլ կիրառումներ)Ալյասկա (անգլ.՝ Alaska Peninsula), Հյուսիսային Ամերիկայի հյուսիս-արևմուտքում գտնվող թերակղզի, որը ողողվում է Բերինգի ծովի Բրիստոլի ծոցի և Խաղաղ օվկիանոսի ջրերով։


== Անվան ծագումնաբանություն ==
«Ալյասկա» անվանումը ծագել է Ռուսական Ամերիկայի ժամանակաշրջանում և ձևավորվել է ալեուտական ​​արտահայտությունից, որը բառացիորեն նշանակում է «օբյեկտ, որին ուղղված է ծովի ազդեցությունը»։
Անգլալեզու գրականության մեջ հանդիպում են նաև  Aleut Peninsula — «Ալեուտ թերակղզի»  կամ «ալեուտների թերակղզի» և Aleutian Peninsula — «Ալեուտի թերակղզի» անվանումները։


== Աշխարհագրություն ==

Թերակղզու տարածքը Ալյասկա նահանգի հարավ-արևմտյան մասն է (ԱՄՆ)։ Երկարությունը մոտ 700 կմ է, լայնությունը՝ 170-ից 10 կմ։ Հիմնական լանդշաֆտը Ալեուտյան լեռնաշղթան է, որի գագաթները ակտիվ (Կատամայ 2047 մ) կամ հանգած հրաբուխներ են։ Ամենամեծ բարձրությունը 2507 մ է (Վենիամինովի հրաբուխ)։ Կան լեռնային տունդրաներ և փոքր սառցադաշտեր։ Հյուսիսարևմտյան ափի երկայնքով ցածրավայր է բազմաթիվ լճերով, ծածկված սուբարեկտիկական մարգագետիններով։ Թերակղզու տարածքը գրեթե 22,000 կմ² է։ Թերակղզում առկա են երկաթի հանքաքարի և քարածուխի զգալի պաշարներ։
1980 թվականից թերակղզու ափամերձ շատ կղզիներ վերաբերում են Ալյասկայի ծովային ազգային արգելոցին, իսկ թերակղզու զգալի մասը զբաղեցնում է Ալյասկայի թերակղզու ազգային արգելոցը։


== Կլիմա ==
Տարեկան միջին տեղումները տատանվում է 610-ից 1650 մմ-ի սահմաններում։ Ափամերձ տարածքներում տեղի են ունենում ուժեղ փոթորիկներ, քամի և հեղեղներ։ Ձմեռվա միջին ջերմաստիճանը −11 °C-ից 1 °C է, միջին ամառային ջերմաստիճանը՝ 6 °C- ից 15 °C: Տարվա ցանկացած ժամանակ լեռներում սառնամանիքներ են լինում։


== Բնակչություն ==
Թերակղզին գործնականում անմարդաբնակ է, բացառությամբ մի շարք ձկնորսական գյուղերի։


== Պատմություն ==
Առաջին ռուս բնակիչները Ալյասկայում ափ են իջել 1732 թվականին։ Նրանք  մասնավոր մորթի վաճառողներ էին։ Ռուսաստանի կառավարության կողմից նրանց աջակցությունը մեծացել է, մինչև 1799 թվականին ռուս-ամերիկյան ընկերության հաստատումը կայսր Պետրոս I-ի կողմից, որը փաստորեն սկսել է ղեկավարել գաղութը։ 1867 թվականին Ամերիկայի Միացյալ Նահանգները թերակղզին գնեցին Ռուսաստանի կայսրությունից՝ Ալյասկայի վաճառքի մասին պայմանագրով։


== Բուսական և կենդանական աշխարհ ==
Թերակղզում բնակվում է գորշ արջերի մեծ պոպուլյացիա։ Բացի այդ, թերակղզին հարուստ է փշատերև անտառով և մորթատու գազաններով, մասնավորապես, ծովային ջրասամույրներով և աղվեսներով։ Դատելով հնագիտական գտածոներից՝ թերակղզում նախկինում բնակվել են փղեր, գոմեշներ և ձիեր։  Թերակղզու գետերում և հարակից կղզիների արեոլներում մեծ քանակությամբ ձուկ, փոկեր և կետեր են բնակվում։


== Վարչական բաժանում ==
Թերակղզում գտնվում են բորոներ՝ Արևմտյան Ալեուտյան կղզիներ, Արևելյան Ալեուտյան կղզիներ, Բրիստոլ Բեյ, Քենայ, Լեյք ընդ Պենինսուլա։


== Տնտեսություն ==
Ալյասկայի նահանգը և մասնավորապես Ալյասկայի թերակղզին առանցքային դեր են խաղում ԱՄՆ-ի ձկնորսության ոլորտում։ 2019 թվականի տվյալների համաձայն՝ ԱՄՆ-ում ծովային մթերքների բեռնաթափման վայրերի թվում Ալյասկայի թերակղզին զբաղեցնում է յոթերորդ տեղը՝ բեռնաթափված արտադրանքի ծավալի առումով։ Թերակղզում տնտեսության մեկ այլ կարևոր ճյուղ է մորթիների առևտուրը։


== Ծանոթագրություններ ==
Աստերոիդների ցանկ (246801-246900)

Աստերոիդների ցանկ (246701-246800)  • Աստերոիդների ցանկ  • Աստերոիդների ցանկ (246901-247000)
 Աստերոիդների ցանկ (246701-246800)  • Աստերոիդների ցանկ  • Աստերոիդների ցանկ (246901-247000)
Սվալյավա

Սվալյավա (ուկրաիներեն՝ Свалява), քաղաք Ուկրաինայի Անդրկարպատյան մարզի Սվալյավայի շրջանում, շրջկենտրոն։ Բնակավայրը նախկինում նաև անվանվել է Սոլվա, Սոլյավա։
2005 թվականի տվյալներով Սվալյավա քաղաքում բնակվում էր 19 000 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պեշտերսկո

Պեշտերսկո (բուլղար․՝ Пещерско), գյուղ Բուլղարիայի Բուրգասի մարզում։ Վարչականորեն մտնում է Այտոսի համայնքի կազմի մեջ։ Համայնքի կենտրոն Այտոս քաղաքից գտնվում է 9 կմ դեպի hյուսիս-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 723 մարդ։


== Բնակչություն ==


== Տես նաև ==
Բուլղարիայի համայնքներ
Այտոսի համայնք


== Ծանոթագրություններ ==
Լճեի գավառակ

Լճե, գավառակ Արևմտյան Հայաստանում, Դիարբեքիրի վիլայեթում։ Գտնվում է Դիարբեքիրի գավառի հյուսիս-արևելքում։
Լճեն իր տարածքով մոտավորապես համընկնում է Մեծ Հայքի Չորրորդ Հայկ աշխարհի Մեծ Ծոփք գավառին։ Վարչական կենտրոնը Լճե ավանն է։


== Պատմություն ==
Թուրքերի կողմից հայերը տարհանվել են 1915 թ.-ի Մեծ եղեռնի ժամանակ և նրանց մեծ մասը ենթարկվել են զանգվածաբար կոտորածների։


== Բնակչություն ==
1890-ական թվականներին Լճեն ուներ 50 գյուղ՝ 3230 տուն բնակչով, որից 705-ը՝ հայեր` մոտ 5000 անձ, իսկ 245-ը` ասորիներ, մնացածը՝ քրդեր։ Մեծ Եղեռնի նախօրյակին հայերի թիվը կրկնապատկվել էր։


== Տնտեսություն ==
Բնակչության հիմնական զբաղմունքը երկրագործություն, անասնապահություն և առևտուրն էր։ Նրանք մշակում էին պտուղ-բանջարեղեն, յուղատու մշակաբույսեր, հացահատիկ և կերաբույսեր։
Հայերը հմտորեն մի յուրահատուկ կտավ էին գործում, որը ստացել էր լճու անվանումը։ Այն մեծ պահանջարկ ուներ հարևան շրջաններում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դրուժբա (գյուղ, Կոմպանեևսկի շրջան)

Անվան այլ կիրառումների համար տե՛ս՝ ԴրուժբաԴրուժբա (ուկրաիներեն՝ Дружба), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Դրուժբա գյուղում բնակվում էր 69 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Run (երգ, BTS)

Run-ը BTS բոյբենդի The Most Beautiful Moment In Life, Pt. 2 ալբոմի երկրորդ առաջատար սինգլն է։ Բնօրինակ կորեերեն տարբերակը թողարկել է Big Hit Entertainment ընկերությունը 2015 թվականի նոյեմբերի 30-ին։ Ճապոներեն սինգլային տարբերակը թողարկվել է 2016 թվականի մարտի 15-ին։


== Կազմություն ==
Run-ը նկարագրվել է որպես ռոք-պարային երգ, որի բառերը խոսում են վազելու և ապստամբելու մասին։ Երգը մեկ րոպեյում 133 բիթ է։


== Տեսահոլովակ ==
Երգի կորեերեն տարբերակի թիզերը թողարկվել է Big Hit Entertainment ընկերության կողմից 2015 թվականի նոյեմբերի 24-ին, իսկ տեսահոլովակը թողարկվել է 2015 թվականի նոյեմբերի 30-ին։ Տեսահոլովակների երկու տեսակները նկարահանել են՝ Չոյ Յոնգսոկը Lumpens-ից, Կո Յուջոնգը, Լի Վոնջուն, Կո Հյունջին և Չոն Նութին։


== Տարբերակներ ==
Երգի կորեերեն տարբերակը չի թողարկվել առանձին սինգլով։ Թրեքի երկու պաշտոնական ռեմիքսները թողարկվել են 2016 թվականի մայիսին՝ The Most Beautiful Moment In Life: Young Forever ալբոմում։
Ճապոներեն «Run» տարբերակը թողարկվել է որպես անհատական սինգլ։

Սահմանափակ Թողարկում [CD + DVD] (PCCA-4360): Այս թողարկումը ներառում է DVD-սկավառակ։
Թողարկում [CD Only] (PCCA-4361): Այս թողարկումը ներառում է 8 BTS անդամների լուսանկարներից 1-ը։
Loppi·HMV Սահմանափակ Թողարկում [CD + Goods] (BRCA-00072): Այս թողարկումը ներառում է CD, 13 էջանոց օրացույց և անդամների լուսանկարներ։
Pony Canyon BTS SHOP Թողարկում [CD Only] (SCCA.00039): LP ֆորմատի անալոգային թողարկում՝ լուսանկարներով։


== Երգացանկ ==


== Չարթեր ==


== Անձնակազմ ==
Կորեերեն տարբերակի անձնակազմը հարմարեցված է «Run» CD-ի նոթերից։

Pdogg- Պրոդյուսեր, Ստեղնաշար, Սինթեզոր, Վոկալի և Ռեփի կազմակերպում
"Hitman" Bang- Պրոդյուսեր
RM- Պրոդյուսեր
Շուգա- Պրոդյուսեր
Վի- Պրոդյուսեր
Չոնգուկ- Պրոդյուսեր, Կրկներգ
J-Hope- Պրոդյուսեր
Չոն Ջեփիլ- Կիթառ
Ջեյմս Ֆ. Ռեյնոլդս- Միքս


== Վաճառք ==


== Մրցանակներ և անվանակարգեր ==


=== Երաժշտական ծրագրերի մրցանակներ ===


==== Melon Popularity Award ====


=== Ընդունում ===


== Թողարկման պատմություն ==


== Ծանոթագրություններ ==
Արևելաեվրոպական հարթավայր

Արևելաեվրոպական հարթավայր, կամ Ռուսական հարթավայր, Երկիր մոլորակի ամենամեծ հարթավայրերից մեկը, երկրորդը Ամազոնյան ցածրավայրից հետո, գտնվում է Եվրոպայի արևելյան մասում։ Հանդիսանում է Եվրոպական հարթավայրի մասը։ Պատկանում է ցածր հարթավայրերին։ Հյուսիսում հարթավայրը լվացվում է Սպիտակ և Բարենցի ծովերով, իսկ հարավում՝ Սև, Ազովի և Կասպից ծովերով։ Հյուսիս-արևմուտքում հարթավայրը շրջապատում են Սկանդինավյան լեռները, արևմուտքում և հարավ-արևմուտքում՝ Կենտրոնական Եվրոպայի լեռներով (Սուդետներ, Կարպատներ և այլն), հարավ-արևելքում՝ Կովկասի և Ղրիմի լեռներով, արևելքում՝ Ուրալի լեռներով և նրանց շարունակող Մուգոջարներով։ Հյուսիսից հարավ հարթավայրը տարածվում է մոտ 2750 կմ, իսկ արևմուտքից արևելք մոտ 2500 կմ։
Մակերեսը կազմում է մոտ 5,5 միլիոն կմ²։ Միջին բարձրությունը ծովի մակերևույթից մոտավորապես 170 մ է, ամենաբարձրը Կոլյան թերակղզում Խիբինիներում (Յուդիչբումչոռ լեռ, մինչև 1191 մ), ամենացածրը՝ Կասպից ծովի ափին -27 մ։
Հարթավայրի տարածքում ամբողջությամբ կամ մասամբ գտնվում են՝ Բելառուսիան, Լատվիան, Լիտվան, Էստոնիան, Մոլդավիան, Ռուսաստանը, Ուկրաինան, Ֆինլանդիան, Շվեդիան, Լեհաստանը, Ռումինիան, Բուլղարիան և Ղազախստանը։
Դիճեգրեկ

Դիճեգրեկ, առվակ Ճորոխի ավազանում։ Հոսում է Ապերի հովտով և ոռոգելով համանուն գյուղի հանդամասերը՝ միանում է Ճորոխին։


== Ծանոթագրություններ ==
I Bet You Look Good on the Dancefloor

«I Bet You Look Good on the Dancefloor», ամերիկյան ինդի ռոք Arctic Monkeys խմբի երգը։ Դարձել է նրա դեբյուտային «Whatever People Say I Am, That’s What I’m Not» ալբոմի առաջին սինգլը, Domino Recording-ի հետ պայմանագիր ստորագրելուց հետո։


== Մրցանակներ ==
2006 թվականի փետրվարի 26-ին երգը հաղթել է «լավագույն երգ» անվանակարգում NME Awards-ի ժամանակ։
«Գրեմիի 49֊րդ մրցանակաբաշխությանը» ստացել է առաջադրում «լավագույն ինստրումենտալ ռոք կատարում» անվանակարգում։


== Տեսահոլովակ ==
Տեսահոլովակում ցուցադրվում է խմբի համերգը՝ քիչ հանդիսատեսով։ Տեսահոլովակը նկարահանված է 1970-ականների տեսախցիկով, որպեսզի ցույց տա «հնի» ազդեցությունը։ Այսպիսի տեսահոլովակ ունի The Strokes խմբի «Last Nite» երգը, իսկ  Arctic Monkeys֊ը, ինչպես հայտնի է, համարվում է The Strokes խմբի երկրպագուն։


== Երգացանկ ==
Բոլոր երգերի տեքստերի հեղինակն է Ալեքս Թըրները, բոլոր երգերի հեղինակն է՝ Arctic Monkeys։


== Հիթ շքերթներ և հավաստագրեր ==


=== Հիթ շքերթներ ===


=== Հավաստագրեր ===


== Ծանոթագրություններ ==


== Արտաքին հղումներ ==
«I Bet You Look Good On The Dance Floor»֊ի պաշտոնական տեսահոլովակը ՅուԹյուբում
Երգի բառերը MetroLyrics֊ում Archived 2017-06-23 at the Wayback Machine.
Ժողովածու (2265)

Ժողովածու (2265), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2265 թվի տակ։ Ձեռագիրը գրվել է 1696 թվականին Պետրոս Պագչասարայցի գրիչի կողմից ենթադրաբար Երուսաղեմում։ Ստացողը եղել է Մուքայիլ լուսարարը։ Գրված է թղթի վրա, որը ունի 15x10.7 չափս։ Ձեռագիրը կազմված է 375 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը` կաշեպատ տախտակ, աստառը՝ կապույտ կտավ։ Հիշատակարաններ գրչի՝ 3բ, 245բ, հետագայի՝ 1ա (18-րդ դար)։


== Բովանդակություն ==
Քարոզք (Գր․ Տաթևացի, անանունք)։
Վկայութիւնք ի ս․ Գրոց։
Յակ․ Տեառնեղբօր Պատմութիւն և կտակ չարչարանցն Քրիստոսի։
Ցանկ Յայսամաւրաց։
Վասն աւետաւոր Հրեշտակին։
Բառք․ ի ս․ Գրոց։
Արգարու ընծայ ոռ Յիսուս


== Ծանոթագրություններ ==
Մարդու իրավունքների Եվրոպական կոնվենցիա

Մարդու իրավունքների և հիմնական ազատություների պաշտպանության մասին կոնվենցիա (հայտնի որպես Մարդու իրավունքների Եվրոպական կոնվենցիա (ՄԻԵԿ, անգլ. ECHR), միջազգային համաձայնագիր, որը կարգավորում է մարդու իրավունքները և հիմնական ազատությունները Եվրոպայում։ Այն կազմվել է 1950 թ. նոր ստեղծված Եվրոպայի Խորհրդի կողմից։ Համաձայնագիրը ուժի մեջ է մտել 1953 թ. սեպտեմբերի 3-ից։ Եվրոպայի Խորհրդի բոլոր անդամ պետությունները անդամակցում են կոնվենցիային և նոր մասնակիցները պարտավորվում են կոնվենցիան վավերացնել սեղմ ժամկետներում։


== Երկրներ ==


== Ծանոթագրություններ ==
Վերխնեե (այլ կիրառումներ)

Վերխնեե, կարող է վերաբերել՝

Վերխնեե - գյուղ, Ուկրաինայի Լվովի մարզի Տուրկայի շրջանում
Վերխնեե - գյուղ, Ուկրաինայի Սումիի մարզի Լեբեդինի շրջանում
(2808) Բելգրանո

(2808) Բելգրանո (անգլ.՝ Belgrano), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 23-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 3,007705 ա. մ., առավելագույնը մոտենում է 2,7674 ա. մ. հեռավորության վրա և հեռանում 3,248 ա. մ.։ Արեգակի շուրջ մեկ ամբողջական պտույտ է կատարում 1905,25 երկրային օրվա ընթացքում, իր ուղեծրով շարժվելով միջինում 0,188952 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2808) Բելգրանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եղյամ

Եղյամ, բյուրեղային սառցե բարակ շերտ։ Առաջանում է երկրի մակերևույթի և սառը առարկաների վրա, օդի ջրային գոլորշիների սուբլիմումի հետևանքով։
Եղյամի առաջացման համար առավել բարենպաստ են պարզ առանց քամի գիշերները և այն մարմինների անհարթ մակերեսները, որոնք ունեն ցածր ջերմափոխանակություն (օրինակ՝ փայտե նստարաներ, հող և այլն)։ Թույլ քամին, որ բերում է խոնավ օդի նորանոր զանգվածներ, նպաստում է եղյամի ձևավորմանը։ Թույլ ցրտերի պայմաններում եղյամի բյուրեղներն ունեն վեցանկյուն պրիզմայի, ուժեղ ցրտերի դեպքում՝ բութ ծայրերով ասեղների տեսք։


== Ծանոթագրություններ ==